# **Hvorfor støtter vi InterForce?**

## **Forslag A**

**Formål**

Som en del af vores CSR-politik har vi valgt af være medlem af InterForce. InterForce er en organisation under Forsvaret, som arbejder på at skabe tættere relationer mellem det private erhvervsliv og Danmarks forsvar og beredskab.

Som medlemsvirksomhed viser vi, at vi støtter klart og tydeligt op om vores ansatte, der ved siden af deres arbejde hos os yder en indsats hos Reserven, Hjemmeværnet, Beredskabsstyrelsen eller Kystredningstjenesten. Det er dem, man samlet kalder Reservestyrken.

Vores InterForce-politik indikerer for os ikke en politisk stillingtagen: InterForce handler om opbakning til de medarbejdere, der både påtager sig et ansvar i uniform og i civilt arbejdstøj.

Vi nyder i [VIRKSOMHEDEN] godt af, at de af vore medarbejdere, der er aktive i Reservestyrken, løbende efteruddannes og trænes hos enten Forsvaret, Beredskabsstyrelsen, Hjemmeværnet eller Kystredningstjenesten. Tilsvarende nyder disse myndigheder godt af den løbende kompetenceudvikling, vores medarbejder får her i [VIRKSOMHEDEN].

Vi anerkender de erfaringer, kompetencer og kapaciteter, som vores medarbejdere bringer med sig fra Reservestyrken. Vi ser et potentiale i at udvikle og fastholde disse medarbejdere, til gavn for både vores virksomhed og samfundet.

**Vores InterForce-politik**

* I [VIRKSOMHEDEN] støtter og anerkender vi samfundets behov for at kunne få frigjort Forsvarets, Beredskabsstyrelsen og Hjemmeværnets frivillige og reservepersonel til uddannelse, løsning af nationale opgaver og deltagelse i internationale missioner.
* Vi støtter og anerkender vores medarbejderes mulighed for – via frihed, ferie eller orlov – at deltage i militær efteruddannelse og træning, samt medarbejderens eventuelle ønske om frigørelse til deltagelse i nationale såvel som internationale operationer.
* Vi værdsætter, at den uddannelse, træning, praktiske erfaring og personlige udvikling, som [VIRKSOMHEDENS] medarbejdere i Reservestyrken modtager, bringes aktivt i spil hos os i [VIRKSOMHEDEN] , inden for fortrolighedens og etikkens rammer. Reservestyrkens kompetencer, kapaciteter og erfaringer inden for f.eks. logistik, strategi, instruktørvirke, førstehjælp, katastrofestyring og ledelse vil vi gerne drage nytte af i [VIRKSOMHEDEN].

## **Forslag B**

**Formål**

Som en del af det danske samfund ønsker vi i [VIRKSOMHEDEN] støtte op om Danmarks forsvar og beredskab og dermed yde vores bidrag til Danmarks samlede sikkerhed.

Vi tilkendegiver med vores medlemskab af InterForce, at vi bakker aktivt op om Forsvaret, Hjemmeværnet og Beredskabsstyrelsen. Gennem vores medlemskab ønsker vi at arbejde for en stærk sammenhængskraft mellem erhvervslivet og det danske forsvar og beredskab. Denne sammenhæng er blandt andet de ansatte, der ved siden af deres civile job også har en kontrakt med eller er frivillige i forsvaret, Beredskabsstyrelsen eller Hjemmeværnet.

Vi ønsker at styrke relationen mellem erhvervslivet, forsvaret og beredskabet ved blandt andet at have et fokus på de af vores ansatte, som stiller op i uniform, når Danmark har brug for dem. Det sker ved, at vi giver disse personer optimale arbejdsbetingelser, så de både kan bidrage med deres kompetencer hos os, og når de er ude i uniform. Det kræver fælles forståelse og fleksible vilkår, så vi sammen står stærkere.

Dette betyder blandt andet, at vi som udgangspunkt er positive overfor at give den enkelte medarbejder fri, ferie eller orlov i de perioder, hvor der er behov for det. Derudover anerkender vi, at man i Forsvaret, Beredskabsstyrelsen og Hjemmeværnet opnår unikke kompetencer og erfaringer. Derfor vil en aktiv rolle i Forsvaret, Beredskabsstyrelsen og Hjemmeværnet understøtte karrieremulighederne for den enkelte medarbejder hos [VIRKSOMHEDEN].

**Vores politik:**

* Vi støtter og anerkender samfundets behov for til tider at kunne få frigjort personel fra Reserven, Hjemmeværnet og Beredskabsstyrelsen (samlet kaldet Reservestyrken) til efteruddannelse, løsning af nationale opgaver og deltagelse i internationale missioner.
* Vi støtter og anerkender vores medarbejderes mulighed for at deltage i militær og beredskabsmæssig efteruddannelse og træning. Vi støtter og anerkender også medarbejderens eventuelle ønske om frigørelse til deltagelse i internationale missioner eller indsættelse i forbindelse med nationale katastrofer. Uanset om det er som del af reserven eller som frivillig i Hjemmeværnet eller Beredskabsstyrelsen.
* Vi anerkender, at vi som civil virksomhed får værdifulde kompetencer retur, ved at vores medarbejdere gør tjeneste i Forsvaret, Beredskabsstyrelsen eller Hjemmeværnet – på mange planer. Disse kompetencer vil vi arbejde på at sætte aktivt i spil i [VIRKSOMHEDEN]. Dette er en af del af vores indsats for at tiltrække og fastholde dygtig arbejdskraft, for hvem det er vigtigt at kunne have en begrænset militær eller beredskabsmæssig karriere ved siden af sin civile hovedbeskæftigelse.